— Як на пустым месцы прыдумаць і раскруціць брэнд вёскі? Для гэтага мясцовым работнікам культуры і жыхарам варта ўсвядоміць, што не бывае “пустых месцаў”. У кожным паселішчы ці жыве, ці нарадзіўся не адзін цікавы чалавек: разьбяр, паэт, мастак... У мае родныя Пугачы, што на Валожыншчыне, прыязджаў у свой час Адам Мальдзіс разам з Уладзімірам Караткевічам. Чым не цікавы факт і для сучаснікаў, і для нашчадкаў? Гэта раскрутка брэнда, так бы мовіць, вакол асобы.